ÜLEKÜLLUSLIK ELU
ÜLIKÜLLUSLIK ELU
Ära lakka kunagi uskumast oma imet.
Ära kuula neid, kes ütlevad: mis sel enam mõtet.
Usu alati, sest võib-olla on Laatsaruse loo suurimaks põhjuseks
see, et uskumisel pole tähtaega.
Ta on juba 4 päeva surnud olnud. Imet oli kindlasti varem vaja.
Seda üritas rahvahulk talle selgitada:
"Jeesus, saa aru, sa jäid hiljaks!
Neli päeva tagasi oli ta vaid haige, nüüd on ta juba "päris" surnud.
Nii surnud, et ta on palsameeritud, hauas ja meil oli juba matus.
Laulsime ja nutsime, rääkisime ilusaid sõnu, sugulased käisid.
Jeesus, mis mõttes? Kuidas sa võid nii hoolimatu olla?
Sa jäid hiljaks, 4 päeva tagasi oli veel võimalus."
Maarja ütleb: "Kui sa vaid oleksid siin olnud."
Teisisõnu: "Sa jäid hiljaks! Ma ei hakka sind paika panema,
kuid kui sa oleksid siin olnud.. mõistad?
Ta haiseb juba, ta on juba nii surnud."
Ta ütleb: "Kunagi pole liiga hilja uskuda.
Ma ei mõtle 4 päeva tagasi, vaid praegu."
Naine ütleb: "Tean, et ühel päeval äratatakse meid üles."
Et olla kena, teoloogiline ja viisakas,
teadmata, et Jeesus äratab ta päriselt nüüd.
Usun, et kui Jeesus nuttis, arvas naine,
et ei tee seda, sest ka Tema on endast väljas.
Miks nutta, kui tead, et äratad ta surnuist üles?
See petaks küll ära!
Ta nuttis, sest oli treeninud oma hinge käituma vastavalt olukorrale.
See oli Tema sõber. Ma ei usu, et see oli näitemäng,
usun, et Ta oli liigutatud nende leinast.
Isegi Maarja ja juudid, kes olid matusele tulnud ja
nemad kõik nutsid, see liigutas Teda.
Usun, et Jeesus oli harjutanud oma hinge õigesti käituma.
See pole lihtne asi. See on omapärane treening -
harjutada oma hinge käituma vastavalt olukorrale.
Otsustada, et nutan täna, kui toimub sündmus, mis seda nõuab.
Otsustada, et oled täna rõõmus, kui toimub vastav sündmus.
Võib-olla on asju, mis ei lase sel nii lihtsalt juhtuda.
See pole automatiseeritud. See on Jeesuse võime
oma hinge kontrollida ja nõuda sellelt kõike, mis tol hetkel vaja.
Seega Ta nutab, kuigi teab, et äratab Ta surnuist üles.
Siis Ta küsib: "Kuhu te olete ta pannud?"
Huvitav on see koostöö Jumala ja inimese vahel.
Kas sa ei arva, et kui Jeesus suudab äratada surnuid, käia vee peal,
toita rahvahulki kala ja leibadega, teha kõiki imelisi asju,
kas sa ei arva, et Ta teaks, kuhu nad ta panid?
Arvate, et see imede-tunnustähtede- Jumala Poeg ütleb lihtsalt:
"Muuseas, kus ta on?
Äratan ta küll surnuist üles, aga kus ta on?"
Tundub tobeda küsimusena.
See näitab midagi partnerluse kohta, mis Jumalal inimestega on.
Jeesusel polnud vaja teada, kus ta oli. Tema ei pannud teda sinna,
nemad panid. Ta küsis: "Kus te ta ihu panite?"
Nad ütlevad Talle: "Ta on hauas, mäe otsas, kivi on ava ees."
Ta läheb haua juurde, palub end juhendada, Ta ei tea, kus ta on.
Mõned teist eeldavad, et Jumal teab kõike, nii et sa ei räägi Talle midagi.
Seetõttu, kui Jumal küsib sult lihtsa küsimuse, arvad, et Ta kiusab.
Kuid Ta kaasab sind imesse.
See ei tähenda, et Ta ei tea, nagu Ta oleks rumal ja pole Jumal,
pani mõne asjaga mööda, Tal on kiire, tegeleb Afganistaniga.
Kuid Ta kaasab sind su enda imesse.
"Kuhu te ta panite? Näidake mulle!"
Nad lähevad kaasa ega tea, et peavad veel ühtteist tegema.
Nad jõuavad hauale, Ta näeb kivi ja ütleb: "Tõstke kivi ära!"
Jeesus kaasab neid, samamoodi nagu sindki su enda imesse.
"Tõstke kivi ära!" Nemad aga ütlesid:
"Oota, kui me kivi ära tõstame, ta on juba pikalt surnud,
võib-olla Sa ei tea, mis see tähendab?
Aga Tema ütles: "Tõstke kivi ära!"
Jumal ei tee seda, mida suudame ise teha.
Kas Jeesus poleks võinud kivile öelda: "Liigu paigast!"
Muidugi oleks. Miks Ta siis neile seda ütles? Oleks väga võimas olnud.
Oleks kasvatanud nende usku, kui kivi oleks üleloomulikult liikunud.
Ta ütles: "Teie öelge, kus ta on!"
Ta isegi ei tea, kus haud on, kui üleloomulik Ta üldse on.
Siis tõsta veel kivi ära, see on küll pettumus!
Palju tavapäraseid toiminguid.
Siis see vaidlus, kas ikka näidata Talle?
Näitame, kus kirst on ja teeme sugulaste ees lahti. Kohutav!
Siis nad võtsid tööriistad ja tõstsid kivi ära, süda paha haisust.
Jumal ei muuda friikartuleid su kõhus brokoliks.
Ma olen proovinud.
Jumal ei tee me eest asju, mida suudame ise teha.
See on inimese osa imede juures.
Ta ei vii sind unes jõusaali. Ärkad ja ei tea, et käisid trennis,
sest tegid seda unes - tegid üleloomulikult trenni,
ärkad, pulss on üleval, trenn kõik tehtud,
sest Ta viis su üleloomulikult sinna.
Ta ei muuda sind robotiks, kes ütleb poes:
see on liiga kallis, ei saa seda endale lubada.
Sest seda peaksid ise ütlema.
Ta ei tõmba krediitkaarti üleloomulikult su käest ära
või muuda seda kehtetuks.
Sest see võib niisama ka juhtuda.
Apostlite teod 12, kui Peetrus üleloomulikult vanglast vabanes,
mäletate, ingel ilmus ja Peetruse ahelad langesid.
Vanglauksed avanesid. Peetrus arvas, et näeb und, kõnnib ingli järel,
ta ei tea, et see on ingel. Ahelad langevad, uks avaneb,
valvurid nagu magaks.
Siis ütleb: linna raudvärav, see oli vangla ja linna vahel, avanes ise.
Teame, et Jumal võib liigutada kive, avada väravaid, kui Ta tahab.
Peetrusel polnud selle värava võtit, ta ei saanud seda avada,
ega oma ahelaid ega vanglaust avada.
Siis ütleb seal: Peetrus leiab end keset linna, vanglast väljas, vabana.
Ta jõuab Maarja juurde, kus on just palvekoosolek Peetruse eest,
et ta vanglast vabaneks. Piibel ütleb:
ta jõuab maja ukse juurde, kus on palve ja koputab uksele.
Oot-oot, ingel lõhub ahelad, avab vanglaukse ja linnavärava ja
siis ei suuda Jumal avada ust koguduse palvekoosolekule.
Miks? Sest Jumal ei tee sinu eest asju, mida suudad ise.
Inimesed teevad selle ukse lahti, mitte Jumal.
Koputad ja nemad teevad lahti. Peetrus koputas ja nad paotasid ust.
See tüdruk nägi Peetrust, kuid ei uskunud seda ja läks tagasi.
Teised küsisid, kes see oli? Keegi, kes peab end Peetruseks.
Rumalus, palvetame edasi! Nad ütlesid: see on ehk ta ingel.
Sest nad uskusid, et sul on ingel, kes näeb sinu moodi välja.
Nii et palvetame edasi!
Samal ajal on Peetrus ikka ukse taga ja koputab.
Ainus uks, millest ta sisse ei saanud, oli see, mille meie võime avada.
Jumal ei ava su eest seda, mida saad ise avada.
Asi pole väljateenimises, kuid vahel on me imedes asjad,
mida saad teha, mis aitavad sul tugevamad, tervemad,
rahaliselt stabiilsemad olla.
Jumal ütleb: "Ma ei saa seda sinu eest ära teha."
On tark teha asju, mida saad teha ise, sest Jumal neid ei tee.
Tahaksime küll, kuid Ta ei tee.
Jeesus ütleb neile: "Kus on haud, tõstke kivi ära!"
Siis Ta ütleb: "Laatsarus, tule välja!"
Päris huvitav vaatepilt!
Olete näinud Egiptuse muumiaid, oletan, et ta nägi selline välja.
Ta oli kinni mähitud. Tal oli higirätik, nii et ta oli pime.
Tähendab, ta oli täiesti abitu.
Ta on sellest kohast, kuhu ta asetati, ise haua avauseni jõudnud.
Kuidas ta muidu sinna sai? Ta käed on kinni, ta on pime,
surnud - sisse ta läks surnuna, ta ei mäleta, kuidas sinna sai.
Ta ei mõelnud: oota, ma tean küll, kus see uks on?
Laatsarus on 4 päeva surnud, ei tea, mis vaimses seisundis,
kuid kui Jeesus teda kutsub, ärkab ta ihu ellu, ta tõuseb üles,
ta käed on kinni.
Ei öeldud: "Tooge ta välja!" Öeldakse: "Laatsarus, tule välja!"
Ta hüppab välja, ta on pime. Jeesus ütleb samadele inimestele:
"Võtke surilinad ära ja laske tal minna!"
Usun, et seda Jumal õpetabki meile imede juures.
Jumal äratab meid ellu, kuid inimesed päästavad lahti.
Laatsarus äratati ellu, kuid teda ei päästetud lahti.
Jeesus ei plaaninud teda lahti päästa.
Olen inimesi aidates õppinud üht: Jumal äratab inimesed,
kuid meie töö on üksteist lahti päästa, et võiks valla pääseda see,
mille Jumal meis äratas.
Ta ütles: ma küll äratasin ta, kuid neid surilinu ma lahti ei päästa.
Tahan, et teie näitate mulle, kus haud on, ma ei tea seda,
tõstate kivi eest, sest ma ise ei saa.
Nüüd tahan, et teie ta lahti päästate.
Ta on äratatud, kuid mitte lahti päästetud.
Ta äratati surnuist ja päästeti lahti nii palju, et sai haua avauseni,
kuid see ei anna palju vabadust.
Kui saan vaid paar sammu hüpata, selles pole palju vabadust, elu.
Kogu äratamise mõte oli päästa ta lahti ülestõusnud ellu ja
et Jumal kasutaks teda.
Laatsarus elas mitmeid aastaid pärast seda juhtumit ja
kasutas seda lugu ja nägi paljusid Kristuse juurde tulemas
oma loo väe läbi.
Nii et surnuist äratamine ja mitte lahti päästmine
polnud kaugeltki see ime, mis Jeesusel plaanis oli.
Äratasin ta üles ja nüüd tahan, et tavalised inimesed, mitte juhid,
päästaksid ta lahti. Jeesus oleks võinud käskida riidel langeda,
nagu Ta oleks võinud rääkida kivile. Aga Ta ütles:
"Tahan, et teie võtate surilinad ära."
Keegi poleks hauda sisse läinud, võib-olla seetõttu pidigi ta
avause juurde tulema, nad oleksid ära ehmatanud.
Kuid Ta lasi Laatsarusel tulla nii kaugele ise, kui ta suutis ja
siis ütles: "Minge ja aidake ta lahti päästa."
Usun, et see on Jumala näide talle ja meile, kuidas asjad tehtud saada.
Probleem üle maailma pole see, et Jumal ei ärata inimesi üles,
vaid et kogudus ei päästa neid lahti.
Järgmise põlvkonna probleem pole, et Jumal ei ärataks neid,
vaid et kogudus ei päästa neid lahti.
Juhid üle maailma on hädas, nad tunnevad, et Jumal äratas nad,
kuid nad ei leia end keskkonnas, kus nad saaksid lahti päästetud.
Tunned, et on sinu aeg, kuid sulle ei anta võimalust.
Laatsarus äratati üles, kuid mitte lahti päästetud.
Ta oli elus, hauast väljas, liikus natuke, kuid polnud vaba.
Jumal äratab surnust, kuid inimesed päästavad lahti.
Me ei taha, et oleksid kristlikus elus äratatud, kuid mitte vaba.
Oluline osa me kultuurist peaks olema inimeste jõustamine -
et päästame lahti seda, mis Jumal on sinus äratanud.
See ei puuduta vaid avalikke asju, vaid kõike, mis Jumal
on sinus äratanud - and, kutsumine, saatus, võime, tugevus.
Jumal teeb raskema osa. Arvame, et lahti päästmine on raskem,
teeme sellest suure numbri. Kuid Jeesus tegi raskema osa tol päeval,
Jeesus tegi võimatu osa.
Neil palus Ta vaid lahti päästa, kuid inimesed teevad sellest probleemi,
sest me ei taha teatud inimesi lahti päästa,
me ei usu, et on nende aeg, et nad on valmis.
Muutume teaduslikuks ja valivaks. Jeesus ei öelnud: "Vabastage ta käsi!
Vabastage üks jalg praegu, ta saab siis natuke paremini liikuda,
ei kuku küljeli, võtke rätik ta silmadelt! Minge kõik!"
Kui nad lähenesid, hakkas mõni jalgu, mõni käsi lahti päästma.
Kui Laatsarus juba vabam oli, hakkas ta ise end lahti päästma.
Ükski inimene ei saa sind täielikult lahti päästa.
Vaatan tagasi oma elus erinevatele inimestele,
erinevatele lahtipäästmisjuhtudele, siis ükski inimene ei saaks ega peaks
sind täielikult vabastama.
Kuid aastate jooksul saadab Jumal inimesi, paneb sind keskkonda,
kus erinevad küljed esile tulevad.
Jumal tegeleb äratamisega, sina pead leidma inimesed-kohad,
kes sind lahti päästavad.
Paljudes inimestes on nii palju, mis on kasutamata,
mille Jumal on ammu äratanud, kuid pole leidnud kohta vabastamiseks.
Jumal ütleb meile: "Tahan, et päästaksite lahti
iga Laatsaruse, kelle äratasin." Mõni su peres või sõpruskonnas.
Püüame juhtidena luua keskkonda teie ja me noorte-laste hulgas,
kus päästame lahti, mille Jumal on äratanud, sest Jumal seda ei tee.
Olen näinud olukordi, kus oleme äratanud üles juhte -
oleme rääkinud, laule laulnud, prohveteerinud,
kuid miski ei paistnud muutuvat, keegi ei tulnud esile -
mitte ühtki uut häält, ei uusi käsi, uusi panuseid,
uusi inimesi teenimas muutes asju, ei uusi inimesi esile tulemas,
lahti päästmas, mis neis on.
Sest me teoloogia ütleb, et Jumal äratab ja Tema päästab ka lahti.
Piibel ütleb, et and viib inimese kuningate ette.
Et su and saaks lahti päästetud, peab selle enne äratama.
Usume, et meie ülesanne on panna Tim Staples lavale,
anda talle võimalus jagada. Ta teeb ka muid asju, lihtsalt näide.
Me ülesanne on näha, et su sees on and laule kirjutada, ülistada ja
öelda: lase edasi!
Öelda Owenile, kes täna räägib: su sees on and kõneleda,
Jumal on su äratanud, kuid see pole õnnistuseks,
kui me sind lahti ei päästa.
Öelda Max Stevensile: Jumal õnnistas sind laulmis-, laulukirjutamisanniga,
ülistuse juhtimisega, lihtsad näited.
Pole kasu, kui nad ütlevad: Jumal äratas mind.
Usun seda, see on võrratu, aga siis vaatan,
kuidas ta aastaid nii teeb.
Võin öelda: "Mis sa virised, vähemalt pole sa surnud!
Seda ta pole, ei saa öelda, et ta poleks äratatud.
Ei saa öelda, et me ei usu sinusse, sa pole surnud, tõstsime kivi eest,
sa hüppasid natuke, mis sul viga on, ära ole tänamatu,
on su egos asi?!"
"Ma ei usu, et mind selleks äratati. Usun, et mu sees on rohkem."
Sa ei saa seda aga välja, kui me sind lahti ei päästa,
ei võta ära köidikud su meelte ja südame ümber,
võib-olla koormad olukordadest, mis sind piiranud on.
Kui me ei vabasta seda, mille Jumal on äratanud,
ei saa me Laatsarust tagasi mängu, ei saa kätte ülestõusmise elu,
milleks Jumal sind äratas.
Me ei saa kätte aastaid, mis Jumal sai Laatsaruse läbi hiljem.
Võib-olla me ei jõuagi sinna, kui me ei mõista,
et Jumal toob su hauast välja, äratab sind su taustast, minevikust,
olukorrast, vigadest, segadusest.
Jumal äratab sind, võiab sind, kuid inimesed peavad ütlema:
me päästame su lahti.
Mida enam inimesi seda teeb, seda vabastavamad me oleme.
Seda enam on me noortel võimalus juba noorest east olla äratatud,
kuid samuti olla koolis ja ülikoolis tohutu vabastamisvõimega,
olla maailma muutvad inimesed.
Mitte vaid uskuda, et ükskord tuleb minu kord, vaid see on käes,
sest ei saa olla nende keskel, ilma et keegi riiet lahti päästaks
ja küsiks: mis sul viga on, aita käsi vabastada, jalad liikuma,
pane suu liikuma, las annid tulevad esile!
On aeg lahti päästa, mis Jumal on ellu äratanud.
Olen väsinud rääkimast juhtide koosolekutel,
kus enamus on hallipäised või neil pole üldse juukseid.
Tahan öelda, et seal ringi vaadates ei näe ma noori.
Jumal ei võlu neid koosolekule, Ta ei saada kutset, Ta ütleb sulle:
kus on noored, nagu ta küsis: kus on haud?
Kus nad on, mis nende aadress on, saada neile kutse!
Niimoodi päästad sina lahti, mis Jumal on äratanud.
See pole nii keeruline, kuigi arvad nii.
Põlvkonnad vananevad, räägivad sellest ega pane tähelegi,
et oleme vanaks jäänud.
Ma ei sallinud oma koguduse juures seda, et jäime koos vanaks.
Mõtlesin, siin on midagi valesti. Kas jutlustasime põlvkondadest?
Jah. Jutlustasime, et Jumal äratab noori?
Jah. Kas meil oli noortetöö, noortepastor? Loomulikult.
Kas laval oli noori? Ei. Kas noored jutlustasid? Ei.
Kas noored mõjutasid me keskkonda oma mõtete ja uute ideedega? Ei.
Kuid me uskusime sellesse.
Meil olid küll noored, kes sisemiselt olid vanad.
Mõtlemise, viiside poolest vanad, arvates, et siia sobitumiseks
ei tohi olla noor, vaid olla vana.
Sest ohustan vanu, kui näitan oma noorust.
Me ei tohiks noori lahti päästa vanadeks enne õiget aega.
Tahame vabastada neid olemaks pöörased noored.
Teadsin, et me kogudus ei suudaks seda taluda, olime liiga korralikud,
meile meeldisid noored sellisena, siis nad ei saanud midagi rikkuda,
nad hüplesid ääre peal ringi, samas kui me, vanad kõike juhtisime.
Jumal ütleb: "Mina äratasin nad, sina palusid mind, ja tegin seda.
See on põlvkond, kes on valmis minema.
Miks nad siis siin pole?
Sest sina ei päästa neid lahti.
Mina äratan ellu, aga sina vabastad."
Kohutav on olla äratatud Jumala poolt, kuid mitte lahti päästetud.
Kohutav sisemine takerdus, tunda end äratatud Jumala poolt,
kuid mitte tunda lahti päästetuna.
Kõige väiksem asi võib olla täna osa kellegi lahti päästmisest.
"Super, Tim Staples! Tublid olete!
Hästi tehtud, saite väga hästi hakkama täna!
Minu meelest oled võrratu selles!"
Nii väike asi, kuid see võib olla järgmine väike tükk riiet ta küljest.
Sa ei saa kohe kõike võtta, see pole sinu ülesanne,
võib-olla avasid ühe väikse tüki visioonist, kui võtsid ära
väikse tüki Laatsaruse higirätikust, kui ütled neile midagi.
See vabastab järgmise tüki valgust selles inimeses.
Sa ei pea ta üle prohveteerima, ei pea olema tähtis moment,
vaid väike asi võib olla osa selle lahti päästmisest,
mille Jumal on äratanud sinu ümber.
Seetõttu peavad kõik seda üksteisele tegema.
ÜLIKÜLLUSLIK ELU
Julgustan sind liituma Abundant Life võrgustikuga.
Tahame leida kõik teised, kel on südames teha midagi olulist
Jumalale meie põlvkonnas seeläbi, et ehitame häid kohalikke kogudusi.
Võrgustik väljendab me igatsust toetada ja varustada teie kogudust
saavutama oma täit potentsiaali.
See on partnerlus ja püüe leida sarnaseid juhte üle maailma.
Tahame aidata luua kogudusi, kus lapsed saavad areneda,
kus koguduseliikmetel on tugevad peresuhted,
kus noored saavutavad oma täieliku potentsiaali.
Koht, kus vabatahtlikud saavad teha, mis Jumal neile südamesse on pannud.
Kus koolitame parimaid juhte Jumala koguduse jaoks.
Tahame näha Jumala kogudust rajatuna ja inimesi motiveeritud.
Tahame aidata sul luua Jumala kontakte nendega,
kes tahavad ehitada kaasaaegseid 21. sajandi kogudusi.
Aitame üksteist olema efektiivsemad, taibukamad, paremad,
mõjukamad kõiges, mida teeme üle maailma.
Tahame olla sulle partneriks, uskuda sinusse, seista sinuga ja
aidata sul ehitada kogudust seal, kus oled.
Peame endale seda koda meelde tuletama ja
selle kõige väge ja pärandit, mis see korda saadab.
See on koda, mida ma pole vaid ehitanud, vaid mis ehitab mind.
Jumal ütles: "Ära ehita mulle teenistust, mul on kõik,
ehita mulle koda!
Ära ehita kohta meelelahutuseks, kus inimesed käivad sisse-välja,
ära ehita mulle kohta, kus suvalised asjad juhtuvad,
ehita mulle koda!"
Tõlge: Riina Karik